Vrou verkrag glo 15-jarige - Howe - Republikein
Saturday, July 21st, 04:22:23
Vrou verkrag glo 15-jarige
10 October 2017 | Howe
Adolf Kaure - 'n Vrou het gister in die landdroshof op Swakopmund op 'n klag van verkragting verskyn.
Me. Catherine Cooper (24) van Mondesa word daarvan beskuldig dat sy tussen Augustus en 5 Oktober vanjaar verskeie kere omgang met die minderjarige seun gehad het.
Volgens speurinspekteur Daniel Gurirab van die polisie het die verhouding tussen Cooper en die seun daartoe gelei dat hy skool verlaat het.
"Sy het aan die seun huisvesting verskaf en verskeie kere in hierdie tyd seksuele dade met hom gepleeg. Die gevolg daarvan was dat die seun skool verlaat het," het hy gesê.